Diari Oficial de la Generalitat Valenciana


Sumari del DOGV 8480, del 06-02-2019 (2019/764)

Informació pública de l'aprovació de l'informe ambiental i territorial estratègic de l'estudi de detall illes I i II, sector B, del Pla general d'ordenació urbana
------------------------------------------------------------------------------------------------------------------------------------------------------------------

### Dades del document

Número de DOGV
:   8480

Data del DOGV
:   06-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/764


Data del document
:   25-01-2019

Organisme emissor
:   Ajuntament d'Altea

Tipus de document
:   Anunci

Descriptors 

:   * Altea
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'estudi de detall illes I i II, sector B, del Pla general d'ordenació urbana [2019/764]  
  
De conformitat amb el que s'estableix en l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es fa públic l'informe favorable ambiental i territorial estratègic en el procediment simplificat, d'avaluació ambiental i territorial estratègica de l'estudi de detall de les illes I i II del polígon 3 del sector B del PGOU. L'acord va ser pres per la Comissió d'avaluació ambiental i territorial estratègica de plans i programes d'aquest ajuntament, en sessió celebrada el dia 10 d'abril de 2018, el qual es reprodueix literalment:  
  
«Segon. Anàlisi de la documentació presentada en procediment d'avaluació ambiental estratègica, d'acord amb allò regulat en l'article 50 de la LOTUP, de document d'inici per a estudi de detall de les illes I i II del polígon 3 del sector B.  
Se sotmet a consideració de la Comissió la documentació aportada, consistent en les visuals:  
Des del carrer Filharmònica, on puga apreciar-se l'acabat de la nova coberta de l'edifici del mercat (línia de màxim cim), tant per al cas d'utilitzar coberta inclinada de teula de forma global, com per a la proposta de coberta de teula parcial.  
Des del carrer Comte d'Altea, direcció Alacant, per a valorar l'altura de la nova edificació que se situarà al costat de la mitgera existent i que dona façana a Comte d'Altea, a la plaça del Convent i al passatge Llaurador.  
Des de l'encreuament del carrer Drassanes amb la Nacional 332 (Quatre Cantons), cap a la plaça del Convent. S'hauran d'apreciar de forma conjunta, tant el volum de la nova edificació, com el de l'illa de l'església.  
Totes les visuals s'han realitzat tenint en compte l'altura d'una persona.  
Després de la detinguda anàlisi de les visuals, la Comissió acorda:  
Emetre informe ambiental i territorial estratègic favorable, en el procediment simplificat d'avaluació ambiental i territorial estratègica de l'estudi de detall de les illes I i II del polígon 3 del sector B del PGOU, considerant que manca d'efectes significatius sobre el medi ambient i el territori la següent alternativa:  
L'illa I del polígon 3, del sector B, haurà de completar-se desenvolupant 5 plantes (planta baixa + IV), en la nova edificació que se situarà al costat de la mitgera existent i que dona façana a Comte d'Altea, a la plaça del Convent i al passatge Llaurador; i l'acabat de la coberta de l'edifici del mercat municipal se solucionarà d'acord amb la proposta de solució de coberta mixta. Pel que fa als volums de l'edifici de Caixaltea, confrontant amb l'església de Sant Francesc, mantindrà la seua configuració actual.»  
  
Altea, 25 de gener de 2019.- L'alcalde president: Jaume Llinares Cortés.